جەیمز براون
جەیمز جۆزێف بڕاون (ماوەی ژیان:٣ی ئایاری ١٩٣٣ - ٢٥ی کانوونی یەکەمی ٢٠٠٦) گۆرانیبێژ و مۆسیقاژەنێکی رەشپێستی ئەمریکی بووە، بەدامەزرێنەری فۆنک دەژمێردرێت و ڕۆڵێکی بەرچاوی گێڕاوە لە بەرەوپێشچونی ساول و رینم و ئەند بلوز و گۆسێل، لە ٣ مایۆیی ساڵی ١٩٣٣ لەخێزانێکی ھەژار لەدایکبووە و لەگێڵگەی لۆکە ئیشی کردووە و دواتر بۆتە بۆیاخچی پێڵاو، لەتەمەنی ١٦ ساڵیدا بەتۆمەتی چەتەییەوە دەستگیرکراوە و زیندانی کراوە و لەدوای ٣ ساڵ ئازاد کراوە.

جیمس بڕاون زۆر بەھرەمەند بووە، پێش ئەوە سەماکەر بووە، بەڵام ئەو ئەم ڕۆتینەی شکاندووە و بۆتە یەکەم کەس کە لەیەک کاتدا سەما بکات و گۆرانیش بڵێت، بەباوکی ڕوحی مۆسیقای سۆل دەژمێردرێت، ھەر لەمنداڵیەوە خولیای مۆسیقاژەنینی ھەبووە و مۆسیقاکانی ڕەنگدانەوەی شۆڕشەکانی ڕشتپێستەکانی ئەمریکا بووە.

جیمس بڕاون ئەو کاتەی لەزینداندا بووە چۆتە نێو تیپێکی مۆسیقاوە و لە ساڵی ١٩٥٨ لە باشووری ویلایەتە یەکگرتووەکانی ئەمریکا لەگەڵ ئەو تیپەدا سەرکەوتنی  بەدەستھێناوە و زۆربەی زۆری گۆرانیەکانی خۆی دایناون و کەسایەتیەکی بەھێزی ھەبووە، لەدوای ساڵی ١٩٦٣ وە لەسەر ئاستی نیشتیمانیدا ناوبانگی بڵاوبۆتەوە و گۆرانییەکانی زیاترین کڕیاری ھەبووە، ھەندێک لەگۆرانییەکانی تاکو ئەمڕۆش لەبەناوبانگترین گۆرانییەکانی جیھانن، ئەلبومی گۆڵد سویت کە لەساڵی ١٩٦٧ بەرھەمی ھێناوە بە ئەو پەڕی داھێنانی مۆسیقای شەستەکانی سەدەی بیستەم دەژمێردرێت.

جیمس بڕاون لە ٢٥ دیسەمبەری ساڵی ٢٠٠٦ لەتەمەنی ٧٦ ساڵیدا لەشەوی سەری ساڵی نوێدا لە ویلایەتی جۆرجیا کۆچی دوایی کردووە.

سەرچاوە
ویکیپیدیای عەرەبی

وتارە ھەتیوەکان
لەدایکبووانی ١٩٣٣
مردووانی ٢٠٠٦
ئاوازدانەرانی ئەمریکی
گۆرانیبێژانی پیاوی ئەمریکی
گۆرانیبێژە ئەمریکییەکانی سەدەی ٢١ەم
گۆرانیبێژانی پیاوی ئەفریقی-ئەمریکی
براوەکانی خەڵاتی گرامی
ئاوازدانەرانی ئەمریکی لە سەدەی ٢٠ەم
گۆرانینووسانی ئەفریقی-ئەمریکی
ئاوازدانەرانی سەدەی ٢١ەمی ئەمریکی
چالاکوانانی مافە مەدەنییە ئەفریقی-ئەمریکییەکان
سەماکەرە ئەمریکییە کوڕەکان